
Siiții1 îl numeau Tăietorul de Capete pentru că judeca în deșert după singură dogmă catolică - nicio infracțiune nu este minoră.

La baza acestei dogme exista convigerea unui ordin castilian foarte vechi, după care cine minte, poate să și fure, iar cine fură poate  să și ucidă.

Într-un mic regat din deșertul Iordaniei, regele Milan de Aragon se pregătea să moară înconjurat de ce mai fideli generali și de ce doi fii ai săi, Alphonso și Diego care așteptau cu emoție un testament politic.

În clipa dinaintea morții, bătrânul rege zâmbi. Deși viața lui fusese un jurnal de război plin de marșuri și ambuscade, de campanii și asedii prelungite, deși nu întâlnise femeia pentru care  s-a născut, care poate-l mai așteaptă și acum în umbra unei ferestre de castel, deși nu iubise niciodată și nu avusese nici măcar o singură zi liberă să se gândească mai bine asupra sufletului său, să-și dea seama mai bine cine este cu adevărat și ce poate deveni, regele era înaintea morții fericit pentru că găsise în sfârșit dogma care-i împlinea personalitatea sa catolică.

Își amintea tinerețea lui cruciată, ziua în care întemeiase regatul în deșert.

După ce au fost hăituiți în deșert de selgiucizi2, câțiva cruciați s-au rătăcit prin deșert pe un drum ostil și fără nicio sursă de apă, numit ”drumul care nu duce nicăieri”. Cu fețele desfigurate de efectele setei, arși de dogoarea soarelui și mai ales de nisipul fierbinte, incapabili să se orienteze, fără nicio sursă de apă, cavalerii și-au lăsat în nisip pe rând armurile, coifurile, cămășile grele de zale, pieptarele din piele, mănușile, dar nu au renunțat la săbiile catolice în formă de cruce. Când își pierdură orice speranță și se aflau în preajma colapsului,  s-au prăbușit în fața unei dune foarte înalte care părea imposibil  de urcat și au început să cânte: ,,Cred in unum Deum, Patrem omnipotentem, factorem caeli et terrae, visibilium omnium et invisibilium. Et in unum Dominum Iesum Christum, Filium Dei3” ... La un moment dat Milan se ridică urmărind în zare cum se apropia o corabie uriașă cu un vuiet puternic care creștea cu fiecare clipă. ”Arca”, șopti Milan privind mistic corabia lui Noe care a salvat lumea de potop. 

Deși ceilalți îl opriră, crezându-l nebun de sete și soare, Milan se zbătu din brațele lor și alergă după corabie râzând. 

Când căzu lovit de oboseală, auzi zgomotele unei așezări omenești și zâmbi știind că în sfârșit reușise, și cum întoarse capul de la nivelul solului cu gura plină de nisip, zări o oază locuită de câteva familii de tuaregi pe care o numi Arca în amintirea acestei viziuni.

Beduinii i-au îngrijit pe cavaleri și le-au permis să locuiască alături de ei. Milan a înălțat o bisericuță de hramul Sfântului Ioan Botezătorul și lângă bisericuță a construit un stadion.  În jurul acestei bisericuțe avea să se extindă metropola in-credibilă din inima deșertului, mai ales după ce niște cavaleri cerșetori preocupați de arheologie descoperiseră din întâmplare un zăcământ de sare. Spaniolii nu au dat prea mare atenție acestei descoperiri, dar beduinii au inițiat un comerț straniu cu o populație necunoscută.

Noaptea beduinii plecau cu carele pline de sare și se întorceau dimineața cu carele pline de aur, pe atunci sarea fiind mult mai valoroasă decât aurul, mai ales în deșert.

Milan a înființat Sfânta Hermandad4, a ales un cortes5care să ia cele mai importante hotărâri și a decretat un singur impozit pentru orice tranzacție comercială, impozit numit alcabala ca și instituția care-l strângea. Ce vremuri dogmatice!

După ce a venit în cetate Tăietorul de Capete, împreună cu acesta a organizat armata pe care a numit-o Legiunea, armata cavalerilor întunecați, după modelul cavalerilor de Alcantara, mascați în argint ca și cum ar fi nemuritori, ca și cum n-ar fi avut sentimente, ca niște îngeri răzbunători. 

”Vai ce vremuri dogmatice!” gândi Milan de Aragon zâmbind, încercând să-și miște trupul ros de bătrânețe, plin de cicatrici și de răni care se deschideau când și când umplând așternuturile cu sânge.

Oricât de grea ar fi existența, oricât de umilită, în clipa dinaintea morții, ea capătă o frumusețe aproape nepământeană și această frumusețe poate fi contemplată la nesfârșit fără să simți nici cea mai mică urmă de oboseală.

Aceasta era într-adevăr ultima dogmă care-i împlinea definitiv personalitatea sa catolică. 

Deodata însă fața regelui se întunecă ca și cum uitase ceva extrem de important și, disperat, îi făcu semn prințului cel mic, Diego să se apropie.

Cu gura plină de sânge, regele îi șopti răsuflarea ultimelor cuvinte: 

- Ai grijă de câinele meu!

Legenda spune că prințul Diego a fost atât de emoționat când a auzit aceste cuvinte, încât i-a apărut pe obraz urma unei lovituri cumplite de sabie de parcă ar fi fost lovit din lăuntru, chiar din sufletul său.

Nimeni nu a auzit ultimile cuvinte ale regelui afară de prinț, dar, un general taglabit6, pe nume Hussein intui ce șoptise regele și fu sigur că acesta era de fapt testamentul politic așteptat de generali și de prinți.

Tot legenda spune că generalul Hussein a plecat la Ierusalim în toiul nopții cu o cămașă a prințului Diego, ducând-o unui profet orb pe care evreii îl numeau Rabi. 

Acest profet știa să ghicească viitorul prin viziuni pe care le vedea cu ochii minții numai dacă atingea un obiect care aparținea celui care dorea să-și cunoască viitorul.

Orbul atinse cămașa și se concentră, mirându-se.

- Ce vezi? Întrebă generalul.

- Puștiul ăsta este adevăratul conducător al regatului.

- De ce? Ce vezi? Cum ți-ai dat seama?

- E prea multă moarte în jurul lui.

- Dar spune-mi, ce vezi?

- Îl simt ca pe un mare conducător, un mare spadasin. 

Văd cum cad capetele în jurul lui. Este un Tăietor de Capete. Nu prea pot să mă concentrez. 

E un om deosebit, un înger al morții.

- Prințul Diego? Se miră Hussein. Ăsta abia dacă poate să țină un băț în mână. Poate nu te-ai concentrat bine. Descrie-mi o imagine din viitorul lui.

- Stai, zise orbul. Acum văd mai clar. Îl văd foarte bine.

- Ce face?

- Ară cu câinele.

- Poftim?!

- Îl văd în uniforma de cavaler întunecat cum ară cu câinele.

- Vrei să spui că a înhămat un câine la plug ca pe un bou?

- Da, așa se pare. Îl văd cum ară pe un teren cu plugul.

- Descrie-mi altă imagine, făcu iritat generalul. Te știu de atâția ani Rabi și nu mai mințit niciodată și toate profețiile tale s-au înfăptuit. Mai concetrează-te asupra unei imagini.

- Bine, dar e ultima. Simt că mă sufoc.

Are un suflet prea puternic.

Rabi atinse din nou cămașa prințului.

Respiră profund și văzu cu stupoare un călăreț întunecat cu mască de argint pe față care era atât de beat, încât abia mai putea să se țină pe cal. Și imaginea acestui cavaler bețiv era atât de caraghioasă, încât numai privind-o te bufnea râsul, darămite să te concentrezi asupra ei.

- A, zise orbul Rabi râzând, nu-ți pot descrie imaginea asta, că ai să spui că îmi bat joc de tine.

- Și ce vezi? ordonă Hussein încruntându-se. Nu am să-ți fac niciun rău.

- Văd un cavaler întunecat care rătăcește prin deșert și care e atât de beat, încât abia mai poate să se țină pe cal. Călărește foarte dezordonat.

- Ești prost, zise generalul pierzându-și răbdarea.

”S-a ramolit Rabi definitiv, gândea Hussein întorcându-se spre Arca. Dar dacă profețiile lui sunt adevărate, chiar dacă n-au nicio logică, niciun sens? Un cavaler care ară cu câinele, ce-o mai fi însemnat și asta?”

Imediat după înmormântarea regelui Milan de Aragon, conform tradiției cortesul îl înscăună pe noul rege - prințul cel mare, Alphonso de Aragon, cetatea fiind greu de administrat și având nevoie urgentă de un conducător.  

Pentru că era foarte ocupat, regele Alphonso obișnuia să ia o singură masă pe zi, seara târziu, alături de cavalerii lui hermanzi, cei care aveau grijă de ordine și pază în cetate.

Când intra seara în sala de oaspeți și vedea că fratele său nu este la masă întreba obosit: 

- Unde este fratele meu?

- Este cu Hamas. Se plimbă pe coridoarele subterane ale palatului, îi răspundea generalul Hussein care era și șeful spionilor.

- Cu Hamas?

- Da, Măria Ta, cu câinele răposatului rege, tatăl Măriei tale, Milan de Aragon, slăvit să-i fie numele în veci!

- Așa, zise obosit regele. Atunci să mâncăm.

Anii au trecut. Alphonso s-a dovedit un bun admi-nistrator. Într-o noapte pe când se plimba pe terasele pala-tului, inspectând în acelși timp posturile legionarilor, cei care aveau grijă de exteriorul cetății, de după o coloană apăru un tânăr cu un chip ciudat care părea că vorbește singur.

Tânărul îl salută și trecu mai departe. Din instinct regele duse mâna la armă, dar imediat înlemni auzind un mârâit cumplit și simțind un puternic miros de fiară gata să sară.

- Vino Hamas! Se auzi de la capătul coridorului și câinele se întoarse căutând urma stăpânului.

În noaptea aceea regele își dădu seama că de fapt se întâlnise cu fratele său. Dar întâlnirea îl marcase într-un mod neplăcut. Deși fusese o întâlnire banală, în sufletul regelui ea căpătase dimensiunile unui eveniment foarte important.

Alphonso nu înțelegea de ce fusese atât de importantă acestă întâlnire și de ce un fapt ca acesta, lipsit de semni-ficație, nu-l lasă să doarmă. Spre dimineață regele realiză că fratele lui Diego îl salutase cu un aer de superioritate. Din cauza acesta regele nu putea să doarmă.

Prințul Diego îl salutase ca un superior.

- Vreu să știu ce face fratele meu clipă de clipă, ordonă regele Alphonso în zori generalului Hussein. Pune niște oa-meni să-l urmărească zi și noapte!

- Nu e nevoie, Măria Ta, zise generalul. Eu știu ce face

prințul Diego în fiecare moment. Știu tot ce se petrece în cetate. Asta e meseria mea.

- Și ce face toată ziua, de nu vine nici măcar la masă?

- Citește.

- Citește?! Se miră regele care era aproape analfabet.

- Da, Măria Ta, prințul Diego citește toată ziua. Uneori și toată noaptea. Câinele Hamas îi găsește chiliile de sub palat pline de cărți. Palatul a fost construit pe un cartier întemeiat cândva de niște cavaleri cerșetori care-și spuneau cavaleri minori ai Sfântului Francisc Sărăcuțul.

Franciscanii ăștia se ocupau cu cărțile.

- Adică sub palat se află o

